Goksør spilte 296 landskamper og scoret 844 mål for Norge, og var landslagets kaptein fra 1993 til 2000. Hun hadde til 2014 flest landskamper for Norge. Hun var kaptein på Norges lag som ble verdensmester under VM i 1999. Som klubbspiller spilte hun for Nordstrand og Bækkelaget. Hun var kaptein i BSK frem til 1997, men etter bråket i klubben endte hun med å gå til byrival Nordstrand foran 1997/98-sesongen. I 2008 gjorde hun comeback for Nordstrand i kampen for å redde plassen i eliteserien.